สวัสดีคะ ดิฉันมีาการเป็นประจำเดือนนานแต่เป็นไม่มากนะคะตอนนี้เป็นมา 16 วันแล้วคะยัวไม่มีวี่แววว่าจะหายเลยคะ ปกติฉีดยาคุมแล้วก็ไม่เป็นประจำเดือนเลยพึ่งมาเป็นนี้แหละคะ
สวัสดีค่ะ หากยังฉีดยาคุมกำเนิดอยู่ คือยังไม่ครบกำหนดวันนัดฉีดครั้งต่อไป เลือดที่ออกต่อเนื่องนาน 16 วันนี้ ก็น่าจะเกิดจากผลข้างเคียงของยาฉีดคุมกำเนิดได้ โดยหากเป็นยาฉีดชนิดที่ฉีดทุก 3 เดือน ก็อาจมีผลทำให้เกิดเลือดออกปริมาณมากหรือนานได้ อย่างไรก็ตาม หากเลือดออกนาน 16 วันแล้ว ไม่มีแนวโน้มที่จะลดลงหรือหายไป แนะนำควรไปพบสูติ-นรีแพทย์เพื่อรักษาให้เลือดหยุดไหล โดยแพทย์อาจให้ยาฮอร์โมนเอสโตรเจนเสริม หรือทานยาคุมกำเนิดชนิดฮอร์โมนรวมร่วมไปด้วยซักระยะหนึ่ง เมื่อเลือดหยุดไหลแล้ว ก็ให้หยุดทานยาและประเมินอาการอีกครั้งค่ะแต่หากนอกจากมีเลือดไหลแล้ว มีอาการปวดท้องน้อยมาก หรือมีตกขาวที่ผิดปกติร่วมด้วย ก็อาจเกิดจากสาเหตุอื่นๆ ได้ เช่น มีการตั้งครรภ์แล้วมีภาวะแท้งเกิดขึ้น มีมดลูกอักเสบ เป็นมะเร็งเยื่อบุโพรงมดลูก มะเร็งปากมดลูก เป็นต้น